Ainus põhjus, miks üldsus sellest eksitusest teada sai oli see, et teleloosimise pilt näitas teistsuguseid numbreid. Inimene ei ole eksimatu ja see on andestatav. Kuid mina ei pea sellist ekslikult teatatud numbri eest võidu andmist küll õiglaseks. Pealegi on ju öeldud, et automaadis  piletit kontrollides sellest teada ei saa ja võidu saavad ainult internetist või mobiiliga pileti ostnud. Seega diskrimineerimine, sõltuvalt pileti omandamise viisist! Kus on tarbijakaitse, et Eesti Loto ei tunnista võitnud piletiks ka neid paberist pileteid, millel oli ekslikult võidukaks kuulutatud number? Mis takistab neid võrdselt kohtlemast arvuti teel pileti ostnutega? Toon näite, et kui olid saanud 2 põhinumbrit ja selle ühe eksliku lisanumbri, siis internetist pileti ostja võiduks näitakse 19 krooni  ja see makstakse talle pangaülekandega välja aga paberpileti omanikule käib automaadis kolks ehk teade mitte võitmisest ning sularahas võitu talle ei maksta.